# 2022.

|  |  |
| --- | --- |
| Milenijum:
 | 3. milenijum
 |
| Vjekovi:
 | 20. vijek – **21. vijek** – 22. vijek
 |
| Decenija:
 |  1990-e  2000-e  2010-e  – 2020-e –  2030-e  2040-e  2050-e  |
| Godine:
 | 2019 2020 2021 – **2022** – 2023 2024 2025
 |

2022.. po kalendarima
| Gregorijanski
 | 2022.. (MMXXII) |
| Ab urbe condita
 | 2775.
 |
| Islamski
 | 1443–1444.
 |
| Iranski
 | 1400–1401.
 |
| Hebrejski
 | 5782–5783.
 |
| Bizantski
 | 7530–7531.
 |
| Koptski
 | 1738–1739.
 |
| Hindu kalendari
 |
| • *Vikram Samvat* | 2077–2078.
 |
| • *Shaka Samvat* | 1944–1945.
 |
| • *Kali Yuga* | 5123–5124.
 |
| Kineski
 |
| • Kontinualno
 | 4658–4659.
 |
| • 60 godina
 | Yang Voda Tigar (od kineske Ng.) |
| Holocenski kalendar
 | 12022.
 |
| p • r • u |
| Podrobnije: Kalendarska era |

Godina **2022** (**MMXXII**) je redovna godina koja počinje u subotu.

## Događaji

### Januar/Siječanj

* 1. 1. - Na snazi je Regionalno sveobuhvatno ekonomsko partnerstvo 15 zemalja Azije i Pacifika, najveći trgovinski blok na svetu.
* 4. 1. - Cijena plina skočila preko 30% u Europi (peterostruko u godinu dana); u plinovodu Yamal tok plina je obrnut već 15 dana.
* 4. 1. - Kosovo zabranjuje rudarenje kriptovaluta zbog nestašice struje.
* 4. 1. - Nagli porast broja registrovanih sa koronom u regionu.
* 5. 1. - Protesti u Kazahstanu povodom poskupljenja goriva prerastaju u nerede. Vlada je podnela ostavku, kao i predsednik Saveta bezbednosti, bivši predsednik Nazarbajev - red se uspostavlja uz pomoć ruskih trupa.
* 5. 1. - Ministarstvo finansija SAD uvelo sankcije Miloradu Dodiku i banjalučkoj ATV zbog "koruptivnih aktivnosti" i pretnje stabilnosti i teritorijalnoj celovitosti BiH.

Kontroverza oko Novakove vize, i tretmana izbeglica
* 5. 1. - Novak Đoković stigao u Melbourne nakon što je, kontroverzno, dobio medicinsko izuzeće od obavezne vakcinisanosti - viza mu je poništena, što je oboreno na sudu 10-og, u međuvremenu je u pritvoru za imigrante.
* 5. 1. - Severna Koreja testirala hipersoničnu raketu - izvodi još šest različitih testova ovog meseca.
* 6. 1. - Ruski vojnici došli u nedavno napuštenu francusku bazu u Timbuktuu.
* 10. 1. - Američko-ruski razgovori u Ženevi: teme su ruske trupe na ukrajinskoj granici i ruski zahtevi NATO-u.
* 11. 1. - Zaplijenjeno pola tone kokaina u tovaru banana namijenjenom crnogorskom trgovačkom lancu "Voli".
* 14. 1. - Odlukom ministra za imigraciju, Đokoviću je ponovo oduzeta australska viza - federalni sud odbija žalbu, deportovan je 16-og.

Amplituda cunamija od erupcije Hunga Tonga
* 15. 1. - Erupcija podvodnog vulkana Hunga Tonga, indeksa VEI-5 ili 6, kataklizmična ili kolosalna.
* 16. 1. - Referendum o promeni Ustava Srbije, u delu o pravosuđu: 60,3% je "za", izlaznost 30,1%. Deo opozicije tvrdi da je bilo prevara.
* 19. 1. - Vladajuća koalicija "Crno na bijelo", Građanskog pokreta URA i Saveza građana Civis, podnijela je Skupštini Crne Gore Inicijativu 31 poslanika, uključujući iz DPS, za izglasavanje nepovjerenja Vladi premijera Zdravka Krivokapića.
* 20. 1. - Vlada Srbije povukla rudarske dozvole Rio Tintu.
* 20. 1. - Bitka u al-Hasaki na istoku Sirije: istovremeni napad Islamske Države na zatvor i pobuna zatvorenika - slede višednevne borbe sa kurdskim SDF, zatvor je uništen a 2 - 3 hiljade zatvorenika je pobeglo ili nestalo.
* 21. 1. - Rusija traži povlačenje NATO trupa iz Bugarske i Rumunije, u okviru vraćanja na situaciju iz 1997.
* 21. 1. - MUP Srbije objavljuje da se sprema atentat na predsednika Vučića, od strane grupe Radoja Zvicera.
* 24. 1. - Vojni udar u Burkini Faso - u zemlji je sigurnosna kriza od 2015. usled napada islamističkih militanata.
* 27. 1. - SAD odbijaju ruski zahtev da Ukrajina ne bude nikada primljena u NATO.
* 29. 1. - Talijanski predsjednik Sergio Mattarella je reizabran, pošto je umoljen da pristane na to radi stabilnosti.
* 30. 1. - Završen *Australian Open*: Rafael Nadal je osvojio rekordnu 21. titulu, mešovite dublove su dobili Kristina Mladenovic i Ivan Dodig, Petra Marčinko među juniorkama.

### Februar/Veljača

* 2. 2. - Vrhunac omikronovog talasa u Srbiji: 7-dnevni prosek registrovanih slučajeva 19.288 (vrhunac hospitalizacija 14. 2., 7-dnevni prosek 4.513).
* 3. 2. - Racija američkih specijalaca u Atmehu na severozapadu Sirije: lider ID Abu Ibrahim al-Qurayshi se digao u vazduh sa svojom porodicom.
* 4. 2. - Izglasano nepovjerenje crnogorskoj vladi Zdravka Krivokapića, glasovima "Crno na bijelo" i opozicije. Tri dana kasnije i predsjedniku Skupštine Aleksi Bečiću.
* 4. 2. - NATO zaključio "aktivnost budnosti" *Neptune Strike 2022* u Jadranu, u kojoj je učestvovao i nosač aviona  *USS Harry S. Truman* (u posjeti Splitu od 11-og).
* 4. 2. - Predstavljen izgled hrvatskih kovanica eura, sporni prijedlog rješenja sa kunom ubrzo povučen.
* 4. 2. - Sastanak Xi - Putin u Pekingu: kritikuju "negativan uticaj" SAD u Evropi i Azijsko-pacifičkom regionu, Kina podržava Rusiju u ukrajinskoj krizi.

Otvaranje Olimpijskih igara u Pekingu
* 4 - 20. 2. - Zimske olimpijske igre u Pekingu.
* 5. 2. - Argentina pristupa kineskoj inicijativi Pojas i put.
* 6. 2. - Platinski jubilej, 70 godina vladavine britanske kraljice Elizabete II.
* 6. 2. - *Freedom Convoy*: proglašeno vanredno stanje u gradu Ottawa, gde su kamioni i pešaci okupljeni od 29. 1., u protestu zbog obaveznog vakcinisanja, uz neprekidne sirene, izgrede i saobraćajni kolaps.
* 6 - 7. 2. - Ruska klizačica Kamila Valijeva (15) izvela četvorostruki skok, ali ceremonija dodele medalja je otkazana zbog nedozvoljene supstance.
* 10. 2. - Započinju rusko-beloruske vojne vežbe u Belorusiji.
* 15. 2. - Kiša od 258 mm izaziva klizišta u brazilskom gradu Petrópolis, 217+ stradalih.
* 17. 2. - Francuska i evropski saveznici najavljuju povlačenje trupa iz Malija.
* 18. 2. - U Donjeckoj i Luganskoj separatističkoj republici objavili evakuaciju civila u Rusiju, jer Ukrajina navodno planira ofanzivu. Prethodnih dana su pojačana granatiranja, danas se izveštava o eksplozijama automobila u Donjecku i gasovoda kod Luganska. Sutradan proglašavaju mobilizaciju.
* 18. 2. - Engleska i Vels pogođeni olujom Eunice, najjačom od 1987, pogađa i druge zemlje oko Severnog mora i Baltika.
* 19. 2. - Uhićen ministar graditeljstva Darko Horvat.
* 20. 2. - Velika brana etiopskog preporoda: elektrana je proizvela prvu struju.
* 21. 2. - Putin objavio priznanje Donjecke i Luganske republike. Predviđeno je slanje ruske vojske kao mirovnjaka na te teritorije.
* 23. 2. - Ukrajina je izglasala uvođenje vanrednog stanja, a lideri donbaskih republika zatražili su pomoć od Rusije.

Ruska invazija na Ukrajinu: ruski prodori do kraja februara
* 24. 2. - Rusija započela "specijalnu vojnu operaciju" za "demilitarizaciju i denacifikaciju Ukrajine". Putin preti "posledicama većim nego ikad u istoriji" onima koji bi se umešali. Nakon udara po vojnoj infrastrukturi došlo je do prodora sa severa, severoistoka i juga. Zauzeto je Zmijsko ostrvo blizu ušća Dunava, nakon široko publikovanog prkosa ukrajinskog garnizona.
* 25. 2. - Ruske trupe na severnoj periferiji Kijeva, vodi se borba za aerodrom Hostomel. Putin poziva ukrajinsku vojsku da zbaci "narkomansku neonacističku" vlast.
* 27. 2. - Putin povisio gotovost strateških snaga zbog sankcija i "pretećih izjava" lidera NATO zemalja; EU će plaćati kupovinu i dostavu oružja Ukrajini, zatvoren je vazdušni prostor za ruske avione.
* 28. 2. - Prvi pregovori na granici Ukrajine i Belorusije, raketni napad na Harkov, Turska zatvara Moreuze, u skladu sa Konvencijom iz Montreauxa.

### Mart/Ožujak

* 1. 3. - Ro-Ro brod *Felicity Ace* je potonuo nakon požara nedaleko od Azora, prevozio je 3.965 vozila, među kojima i 15 komada Lamborghini Aventador.
* 2. 3. - Ruske snage su zauzele Herson i okružile Mariupolj, priznaju 498 mrtvih od početka invazije. Generalna skupština UN osudila rusku invaziju na Ukrajinu sa 141-im glasom za (uključujući Srbiju), pet protiv (Belorusija, S. Koreja, Eritreja i Sirija) i 35 uzdržanih. Niz zemalja je prijavio Međunarodnom krivičnom sudu zločine u Ukrajini.
* 4. 3. - Ruske snage su zauzele nuklearnu elektranu Zaporožje, kod Energodara; bilo je vatre u zgradi za obuku (najveća NE u Evropi, nominalni kapacitet 5.700 MW).
* 7. 3. - Misija EUFOR Althea saopštila da je u BiH raspoređeno dodatnih 500 pripadnika.
* 8. 3. - SAD i UK zabranjuju uvoz ruske nafte - cena barela je preko 120 dolara. Cena nikla je udvostručena od početka rata, kao i cena prirodnog gasa; cena pšenice je veća oko 50%. UNHCR kaže da je Ukrajinu napustilo dva miliona ljudi.
* 9. 3. - Bolnica za majku i dete u Mariupolju teško oštećena u ruskom napadu - grad je granatiran više dana, što sprečava evakuaciju civila.
* 9. 3. - Na Korzici izbijaju neredi sedam dana pošto je nacionalista Yvan Colonna izboden u zatvoru (umire 21. 3.)
* 9. 3. - Konzervativac Yoon Suk-yeol izabran za predsednika Južne Koreje.
* 10. 3. - Dron iz pravca Ukrajine pao na zagrebački Jarun u 23 sata.
* 11. 3. - Gabriel Boric je novi predsjednik Čilea.
* 14. 3. - Raketni napad na bazu Javorov, zapadno od Lavova.
* 14. 3. - Iranska revolucionarna garda raketirala okolinu američkog konzulata u iračkom Irbilu, navodni izraelski centar, iz odmazde za udar u Siriji u kome su stradali njeni članovi.
* 14. 3. - Kineski južni grad Shenzhen je u lokdaunu, ograničen je pristup Šangaju, veliki porast i na severoistoku, mada su cifre relativno male. Ozbiljnija je situacija u Hong Kongu.
* 15. 3. - Rusija objavila napuštanje Savjeta Evrope, pre nego što je ovo telo to izglasalo.

Pozorište u Mariupolju na razglednici
* 16. 3. - Pogođeno pozorište u Mariupolju, u čijem skloništu se nalazio jedan broj ljudi.

Most Çanakkale 1915
* 18. 3. - U Turskoj otvoren Most Çanakkale 1915 ili Dardanelski most, kod mesta Lapseki - to je sa 2.023 m najduži viseći most na svetu.
* 18 - 20. 3. - U Beogradu održano Svetsko prvenstvo u dvoranskoj atletici. Ivana Vuleta (ex Španović) osvojila zlato u skoku u dalj.

Voz "Soko"
* 19. 3. - Puštena u saobraćaj brza pruga Beograd - Novi Sad, deo pruge do Budimpešte. Brzi voz "Soko" sa predsednicima Vučićem i Orbanom putuje 33 minuta.
* 21. 3. - China Eastern Airlines Flight 5735: avion se srušio kod Wuzhoua - 132 mrtvih.
* 22. 3. - Ukrajinske snage povratile Makarov kod Kijeva i potisnule ruske snage.
* 24. 3. - Severna Koreja testirala do sada najveću interkontinentalnu raketu, Hwasong-17.
* 24. 3. - NATO objavljuje da će postaviti četiri nove borbene grupe, od 40.000 ljudi u Slovačkoj, Mađarskoj, Rumuniji i Bugarskoj.
* 25. 3. - Rusko ministarstvo odbrane izjavljuje da će preneti fokus na Donbas.
* 27. 3. - 94. dodjela Oscara: najbolji film je *CODA*, uz još dve nagrade; "Dina" 6 nagrada od 10 nominacija; *The Power of the Dog* jedna od 12; *Belfast* i *West Side Story* po jedna od 7. Will Smith ošamario Chrisa Rocka.
* 29. 3. - U padu helikoptera misije MONUSCO u DR Kongu ima osam poginulih, uključujući potpukovnika Dejana Stanojevića iz Srbije.
* mart - Počeo toplotni talas u Indiji, mesec je najtopliji od 1900.

### April/Travanj

* 1. 4. - Nesreća u rudniku "Soko", kod Sokobanje, osam rudara stradalo u gušenju metanom.
* 1. 4. - Rusija od danas traži isplatu gasa rubljama za zemlje koje ne smatra prijateljskim.
* 1. 4. - Ukrajinske snage su povratile Buču kod Kijeva, narednih dana se izveštava o ubistvu stotina ljudi za vreme ruske okupacije.
* 3. 4. - Predsednički i vanredni parlamentarni izbori u Srbiji i lokalni izbori. Aleksandar Vučić reizabran sa 58,54 % (+2,5 procentna poena u odnosu na 2017). SNS 120 mandata (-68), Ujedinjena Srbija 38 (novi), SPS-JS 32 (=)... Izjednačeno u beogradskoj skupštini.
* 3. 4. - Izbori u Mađarskoj: Orbánov Fidesz pojačao većinu za dva mandata.
* 3. 4. - Pakistanska ustavna kriza: po savetu premijera Imrana Khana je raspušten parlament u kome se pripremao njegov opoziv - Ustavni sud to ocenjuje neustavnim i Khanu je izglasano nepoverenje 10-og.
* 8. 4. - Železnička stanica u Kramatorsku pogođena raketama - 50 mrtvih.
* 8. 4. - Počinju poplave u Južnoj Africi, naročito oko Durbana - preko 440 mrtvih.
* 12. 4. - Visoki predstavnik Šmit suspendovao Zakon o nepokretnoj imovini Republike Srpske.

Krstarica "Moskva"
* 14. 4. - Potonula krstarica "Moskva", zastavni brod ruske Crnomorske flote.
* 17. 4. - Uhapšena bivša predsednica Vrhovnog suda Crne Gore Vesna Medenica - sumnja na stvaranje kriminalne organizacije i protivzakonit uticaj.
* 18. 4. - Ukrajina javlja da je počela ruska ofanziva u Donbasu. Ruske snage su većim delom zauzele Mariupolj, s izuzetkom kompleksa čeličane Azovstal.
* 19. 4. - Objavljeno da je potpisan sigurnosni sporazum između Kine i Solomonskih Otoka.
* 20. 4. - Pet miliona izbeglica iz Ukrajine i 7,1 milion raseljenih, od 44 miliona stanovnika.
* 22. 4. - Zemljotres uveče kod Berkovića, jedna osoba poginula u Stocu.

Dritan Abazović
* 24. 4. - Predsednički izbori u Francuskoj: Macron dobija reizbor u drugom krugu, pobedom nad Le Pen sa 58,5% glasova.
* 24. 4. - Izbori u Sloveniji: najviše mandata dobija zeleno-liberalni Pokret Svoboda biznismena Roberta Goloba.
* 25. 4. - Elon Musk dogovorio kupovinu Twittera za 44 milijarde dolara (odustaje u julu po pitanju spambotova, ipak preuzima u oktobru).
* 25 - 26. 4. - Eksplozije u otcepljenom moldavskom regionu Pridnjestrovlje: srušen radio predajnik, pucano na ministarstvo državne sigurnosti.
* 27. 4. - Gazprom prekinuo isporuke gasa Poljskoj i Bugarskoj, zbog neplaćanja rubljama.
* 28. 4. - Dritan Abazović je novi premijer Crne Gore.
* 28. 4. - Premijera filma *Top Gun: Maverick* - u redovnoj distribuciji od 27. 5., zarađuje blizu milijardu i po dolara.

### Maj/Svibanj

Bitka za "Azovstal"
* 4. 5. - Federalna rezerva SAD diže kamatnu stopu za 0,5 procentna poena kako bi suzbila inflaciju.
* 5. 5. - Lokalni izbori u UK: Konzervativci izgubili dosta mesta; Sinn Féin je najveća stranka u Severnoj Irskoj, ali unionisti imaju 37 mandata prema 36 za nacionaliste, od 90.
* 6. 5. - Havanski hotel "Saratoga" teško oštećen u eksploziji gasa, 32 mrtvih.
* 9. 5. - Masovni protesti na Šri Lanci zbog teške ekonomske situacije: ostavku daje premijer Mahinda Rajapaksa, inače brat predsednika.
* 9. 5. - Predsednički izbori na Filipinima: Ferdinand Bongbong Marcos, sin nekadašnjeg diktatora, odnosi ubedljivu pobedu nad potpredsednicom Leni Robredo; za novu potpredsednicu je izabrana Sara Duterte, kćerka odlazećeg predsednika.
* 9. 5. - Biden potpisao Zakon o najmu i zajmu za vojnu pomoć Ukrajini.
* 11. 5. - Krah stablecoina *terra*: vrednost je pala na 35 američkih centi sa jednog dolara, pošto je novac povlačen brže od automatskog stabilizatora. Krah kriptovaluta do kraja juna obara vrednost tržišta sa tri na jedan bilion dolara.
* 13. 5. - Umro predsednik Ujedinjenih Arapskih Emirata i emir Abu Dhabija Khalifa bin Zayed Al Nahyan, nasleđuje ga polubrat Mohamed (faktički još od 2014).
* 13. 5. - Severna Koreja potvrdila prvu smrt od kovida, već kroz nekoliko dana se govori o milion ljudi sa "groznicom".

Konstrakta u Torinu
* 10 - 14. 5. - Pesma Evrovizije u Torinu: pobedila je ukrajinska numera, a Konstrakta je peta.
* maj - Niz zemalja registruje slučajeve majmunskih boginja.
* 16. 5. - Bitka za Harkov: Ukrajina javlja da su njene trupe stigle do ruske granice (deset dana kasnije se izveštava o granatiranju grada).
* 16. 5. - Talas vrućine u Indiji: temperature u New Delhiju i do 49 stepeni. Indijska vlada je zabranila izvoz pšenice.
* 16 - 17. 5. - Nove lažne dojave o bombama u Srbiji: škole, studentski domovi, tržni centri, mostovi...
* 17. 5. - Prekinut otpor u mariupoljskoj čeličani Azovstal, 264 ranjenih vojnika je evakuisano/zarobljeno (poslednja grupa 20-og, ukupno 2.439 boraca). Fokus borbi je na Severodonjecku.
* 18. 5. - Finska i Švedska aplicirale za članstvo u NATO, turski predsednik Erdoğan postavlja uslove.
* 21. 5. - Izbori u Australiji: konzervativna koalicija Scotta Morrisona gubi većinu, novi premijer je laburist Anthony Albanese.

Unutrašnjost hrama Sv. Klimenta Ohridskog u Skoplju
* 22. 5. - Sukob policije i Torcide na autocesti kod Zagreba, policija otvarala vatru.
* 24. 5. - Srpska pravoslavna crkva priznaje autokefalnost Makedonske pravoslavne crkve – Ohridske arhiepiskopije, objavio patrijarh Porfirije na zajedničkoj liturgiji u Skoplju.
* 24. 5. - U školi u Uvalde, Texas ubijeno 19 đaka i dve učiteljice.
* 29. 5. - Telefonski razgovor Vučić - Putin, dogovoreno snabdevanje gasom uz povoljnu cenu.
* 31. 5. - EU dogovorila embargo na rusku naftu koja se prevozi morem, 2/3 uvoza.

### Jun/Juni/Lipanj

Bitka za Severodonjeck
* 1. 6. - Europska komisija odobrila pristupanje Hrvatske eurozoni.
* 1. 6. - *Depp v. Heard*: porota u Virdžiniji presudila da je Amber Heard defamirala Johnnyja Deppa
* 6. 6. - Otkazana poseta ruskog ino. ministra Sergeja Lavrova Srbiji, pošto susedne zemlje nisu dozvolile prelet.
* 10. 6. - Poseta kancelara Olafa Scholza Beogradu, tokom balkanske turneje.
* 13. 6. - Pad berzi širom sveta nakon veće od očekivane majske inflacije u SAD, pale su i kriptovalute a dolar jača (očekuje se povećanje kamatne stope).
* 13. 6. - Konflikt u Kivuu, na istoku DR Kongo: pokret M23 je zauzeo grad Bunagana, kongoanske vlasti optužuju Ruandu za podršku.
* 14. 6. - Uništene skoro sve ploče na Partizanskom groblju u Mostaru.
* 14. 6. - Otok Hans između danskog Grenlanda i Kanade podijeljen napola, čime je završen "Whisky rat".

Protesti protiv obaranja *Roe vs. Wade*
* 17. 6. - U Srbiji registrovan prvi slučaj "majmunskih boginja".
* 19. 6. - Parlamentarni izbori u Francuskoj, drugi krug: preds. Macron izgubio većinu.
* 19. 6. - Gustavo Petro je prvi levičar izabran za predsednika Kolumbije.
* 22. 6. - Zemljotres u afganskoj provinciji Paktika sa velikim brojem žrtava.
* 23. 6. - Ukrajina i Moldova dobijaju status kandidata za EU.
* 24. 6. - *Dobbs v. Jackson Women's Health Organization*: Vrhovni sud SAD presudio da ustav ne garantuje pravo na abortus i da savezne države mogu uvesti restrikcije - oborena presuda u *Roe vs. Wade* iz 1973.
* 24. 6. - Ukrajina povlači poslednje trupe iz Sjeverodonjecka.
* 25. 6. - 5. 7. - Mediteranske igre u Oranu, Alžir
* 28 - 30. 6. - Samit NATO u Madridu: Švedska i Finska pozvane u članstvo, nakon sporazuma sa Turskom; usvojen novi strateški koncept.
* 30. 6. - Ruske snage se povukle sa Zmijskog ostrva.
* jun - jul - Toplinski val u regiji: u Kninu 28. 6. izmjereno 40,4 stupnjeva, lipanjski rekord.

### Jul/Juli/Srpanj

Webbovo Prvo duboko polje
* 3. 7. - Ukrajinske snage se povukle iz Lisičanska, tako da je cela Luganska oblast pod ruskom kontrolom - Luganska NR.
* 4. 7. - Izvanredno stanje zbog suše u pet sjevernih talijanskih regiona; rijeka Po je skoro presušila.
* 5. 7. - Ministar financija Zdravko Marić podnio ostavku.
* 5. 7. - Protesti u Skoplju protiv francuskog predloga za rešenje makedonsko-bugarskog spora postaju nasilni, povređeno je 47 policajaca.
* 5. 7. - Netflix: četvrta sezona serije *Stranger Things* tek je druga koja je premašila milijardu sati gledanja. Numera Kate Bush *Running Up That Hill* se u prošlih mesec dana vratila na vrh top-liste zahvaljujući pojavi u seriji.
* 7. 7. - Britanski premijer Boris Johnson podneo ostavku, nakon niza skandala koji su doveli do ostavke velikog broja članova vlade.
* 8. 7. - Ubijen bivši japanski premijer Shinzō Abe.
* 8. 7. - Denver Nuggetsi produžili ugovor sa Nikolom Jokićem za 264 miliona dolara.
* 8 - 17. 7. - U sukobu bandi u haićanskom glavnom gradu Port-au-Princeu, četvrt Cité Soleil, ubijeno 209 ljudi
* 9. 7. - Ekonomska kriza na Šri Lanci: gomila upala u predsedničku palatu i zapalila premijerovu kuću - obojica najavljuju ostavke. Premijer Ranil Wickremesinghe je 20-og izabran za novog predsednika.

Most Moračica na autuputu u Crnoj Gori
* 12. 7. - Objavljene prve slike dobijene sa svemirskog teleskopa James Webb.
* 12. 7. - Dolar i euro oko pariteta: povećane kamate u SAD su potakle rast dolara, dok se u eurozoni očekuje recesija zbog energetske krize.
* 13. 7. - Otvorena prva dionica prvog autoputa u Crnoj Gori: Smokovac kod Podgorice – Mateševo kod Kolašina, 41 km.
* 13. 7. - Veliki požar između Vodica i Šibenika, na preko 3.000 ha.
* 15 - 24. 7. - Svetski šampionat u atletici u Eugene, Oregon. Sandra Perković osvojila srebro.
* 16. 7. - Ukrajinski avion sa oružjem iz Srbije za Bangladeš pao kod Kavale u Grčkoj.
* 17. 7. - Situacija sa nedopuštenom Vučićevom posetom Jasenovcu.
* 19. 7. - Talas vrućine u zapadnoj Evropi: rekordnih 40 C u Engleskoj.
	+ Požari u južnoj Evropi, u gašenju na slovenskom Krasu učestvuju i ekipe iz susednih zemalja, npr. hrvatski kanader. Gorelo je na Čvrsnici u parku Blidinje.
* 19. 7. - Počinju pristupni pregovori Albanije i S. Makedonije sa EU.

Pelješki most
* 21. 7. - Talijanski premijer Mario Draghi je podnio ostavku nakon što je u koaliciji izgubio potporu M5S, kao i Lige i Forza Italia (izvanredni izbori u rujnu). Državni dug zemlje iznosi preko 2.700 milijardi eura, preko 150% GDP
* 21. 7. - Europska centralna banka podiže kamatnu stopu za 0,5 procentna poena - kraj osam godina negativnih stopa, inflacija u eurozoni je 8,6%.
* 22. 7. - U Istanbulu potpisan ukrajinsko-ruski sporazum o izvozu žita preko Crnog mora - prvi brod isplovljava 1. 8..
* 23. 7. - WHO objavljuje širenje majmunskih boginja međunarodnom vanrednom situacijom.
* 26. 7. - Otvoren Pelješki most: dugačak je 2.404 metra, dva centralna pilona, visine 222 m iznad morskog dna obuhvataju plovidbeni kanal od 200 × 55 m.
* 27. 7. - Visoki predstavnik Christian Schmidt nametnuo je tehničke izmjene Izbornog zakona BiH.
* 27. 7. - Isporuka ruskog gasa preko Severnog toka je prepolovljena na 20% kapaciteta.
* 31. 7. - Sirene i barikade na severu Kosova pred sutrašnju primenu odluke o preregistraciji vozila i ličnim kartama - primena odložena za mesec dana.
* 31. 7. - Lider Al-Kaide Ayman al-Zawahiri ubijen u Kabulu u napadu američkog drona.

### Avgust/August/Kolovoz

Upozorenja na sušu u Evropi
* 2. 8. - Šefica Predstavničkog doma SAD Nancy Pelosi stigla u posetu Tajvanu, uprkos upozorenja NR Kine, koja odgovara vojnim vežbama i suspenzijom saradnje sa SAD u nekim oblastima.
* 3. 8. - Potpisan Temeljni ugovor između Crne Gore i Srpske pravoslavne crkve.
* 5. 8. - Izraelska Operacija Svitanje protiv lidera Islamskog džihada u Gazi, u kojoj ginu i civili.
* 6. 8. - Autobus sa poljskim hodočasnicima u Međugorje sletio s puta blizu Varaždina - 12 poginulih.
* 8. 8. - FBI pretražio Trumpovu floridsku rezidenciju Mar-a-Lago, u potrazi za poverljivim dokumentima donesenim iz Bele kuće.
* 9. 8. - Eksplozije u avio-bazi Saki kod Novofjodorovke na istočnoj obali ruskog Krima - praćeno eksplozijama 16-tog u skladištu kod Majskoja na zapadu i napadom drona na štab Crnomorske flote u Sevastopolju 20-tog.
* 9. 8. - U SAD je potpisan *CHIPS and Science Act*: izdvaja se oko 280 milijardi dolara za poticaj domaćem istraživanju i proizvodnji poluprovodnika.
* 11 - 21. 8. - Evropsko prvenstvo u vodenim sportovima, Rim. Dvije medalje za BiH (1 z., 1 b.), jedna bronzana za Srbiju.
* 12. 8. - Salman Rushdie izboden i teško povređen na sceni u Chautauqua, New York.
* 12. 8. - Masovno ubistvo na Cetinju: jedan počinilac ubio porodicu podstanara i nekoliko komšija, 10 ljudi, pre nego što je i sam ubijen. Proglašeno tri dana žalosti u Crnoj Gori.

† Darja Dugina
* avgust - Najgora suša u Evropi u 500 godina, mnoge reke su niskog vodostaja. Rekordna suša i talas vrućine u Kini.
* 15 - 21. 8. - Evropski šampionat u atletici u Minhenu: tri medalje za Hrvatsku (2 z., 1 s.), četiri za Srbiju (1 z., 2 s., 1 b.), jedna srebrna za Crnu Goru.
* 16. 8. - U SAD je potpisan Zakon o redukciji inflacije, koji obuhvata i subvencije domaće proizvodnje energije uz promociju čiste energije - predviđena potrošnja preko 780 milijardi dolara.
* 18. 8. - Sastanak Vučić - Kurti u Briselu, bez sporazuma.
* 20. 8. - Izglasano nepoverenje crnogorskoj vladi Dritana Abazovića (ostaje u tehničkom mandatu do kraja oktobra 2023).
* 20. 8. - U eksploziji automobila kod Moskve poginula Darja Dugina, kćerka ruskog ideologa Aleksandra Dugina, koji je moguće bio na meti.
* 23. 8. - Podgorička gradska opština Golubovci postaje samostalna opština Zeta, po imjenama zakona od 16. 8..

*Théâtre D’opéra Spatial*
* 27. 8. - Afera INA: petero uhićenih zbog sumnje u pranje novca i zlouporabe u trgovini prirodnim plinom.
* 27. 8. - Srbija pristala da ukine dokumente za ulazak/izlaz za one koji imaju kosovska lična dokumenta, a Kosovo se složilo da ih ne uvodi za one koji imaju srpske lične karte (od 1. 9.).
* 27. 8. - Predsednik Vučić izjavio da će EuroPride u Beogradu biti otkazan.
* 28. 8. - Broj žrtava od poplava u Pakistanu je prešao 1.000 - monsun u Balučistanu je šestostruko jači od proseka.
* 29. 8. - Ukrajinci započinju kontraofanzivu na jugu, prema Hersonu.
* 29. 8. - Irački šiitski klerik Moqtada al-Sadr objavljuje da se povlači iz politike, nakon čega njegove pristalice upadaju u predsedničku palatu. U borbama u Zelenoj zoni Bagdada, sa drugim šiitskim grupama, naklonjenim Iranu, ima preko 30 mrtvih.
* avgust - Likovna umjetnost umjetne inteligencije: na Koloradskom državnom vašaru, u kategoriji digitalne umetnosti, prvu nagradu je dobila slika *Théâtre D'opéra Spatial* napravljena generatorom Midjourney.

### Septembar/Rujan

Charles III
Elizabeta II na odru
* 1 - 18. 9. - EuroBasket 2022 u Nemačkoj, Češkoj, Italiji i Gruziji.
* 2. 9. - Trodnevno zatvaranje Severnog toka 1 je produženo do daljnjeg zbog "curenja ulja". Ranije istog dana zemlje G7 su dogovorile plafon za cenu ruske nafte.
* 5. 9. - Cijene u Hrvatskoj označene u kunama i eurima.
* 5. 9. - Kontroverza Carlsen–Niemann: Magnus Carlsen se povlači sa Sinquefield kupa pošto je izgubio od mlađeg Hansa Niemanna, zatim 19-tog predaje partiju na Julius Baer Generation kupu posle jednog poteza - sumnjiči Niemanna za varanje.
* 6. 9. - Liz Truss je nova premijerka Ujedinjenog Kraljevstva, nakon izbora u Konzervativnoj stranci.
* 6. 9. - Ukrajinska kontraofanziva u oblasti Harkova: neočekivano duboki prodor vodi zauzeću Kupjanska i Izjuma 10-tog.
* 8. 9. - Umrla je Elizabeta II (96), kraljica Ujedinjenog Kraljevstva od 1952. Nasleđuje je sin Charles III (73).
* 9. 9. - Putnički vlak naletio na teretni između Okučana i Novske, ima mrtvih i ozlijeđenih.
* 27/29. 8. - 10. 9. - Evropsko prvenstvo u vaterpolu, Split, za žene i muškarce.
* 10 - 18. 9. - Svetski šampionat u rvanju, Beograd.
* 12 - 14. 9. - Novi sukobi na granici Jermenije i Azerbejdžana, preko 200 mrtvih s obe strane.
* 14. 9. - Izbija sukob na granici Kirgistana i Tadžikistana.
* 14. 9. - Švedska premijerka Magdalena Andersson najavljuje ostavku, pošto je desni blok pobedio levi sa 176 prema 173 mandata.
* 15. 9. - Druga najveća kriptovaluta ethereum prelazi na novi mehanizam konsenzusa, koji zahteva 99,95% manje energije.
* 16. 9. - U Teheranu je umrla Mahsa Amini, 22-godišnjakinja koja se srušila u policijskoj stanici nakon hapšenja od strane ulične patrole - zbog špekulacija o policijskoj brutalnosti dolazi do protesta sa ljudskim žrtvama.

Protesti u Iranu
* 17. 9. - Nakon zabrane šetnje obe strane, održana je kratka šetnja za Evroprajd u Beogradu; protivnici su se sukobljavali sa policijom. Istog dana promocija novih oficira i Red Bull Show Run.
* 17. 9. - Kazahstanska prestonica se ponovo zove Astana, nakon tri godine Nur-Sultana.
* 18. 9. - Oružano nasilje diljem Chicaga; 56 upucanih i devet mrtvih.
* 18. 9. - Uragan Fiona izaziva štetu na Portoriku, šest dana kasnije je najjača posttropska oluja na istoku Kanade.
* 19. 9. - Državna sahrana Elizabete II.
* 21. 9. - Putin objavljuje delimičnu mobilizaciju, 300.000 ljudi, dan nakon što su u Hersonskoj, Zaporoškoj, Donjeckoj i Luganskoj oblasti zakazali referendum za priključenje Rusiji, već za 23-ći do 27-og.
* 23. 9. - Selaković i Lavrov potpisuju u Njujorku Plan konsultacija ministarstava spoljnih poslova za 2023-24.
* 23. 9. - Britanski "mini-budžet" predviđa smanjenje poreza, uglavnom za bogate - dolazi do pada funte, usled očekivanog povećanja zaduženja.

Harkovska kontraofanziva
* 25. 9. - Izvanredni izbori u Italiji: uspjeh desne koalicije – Braća Italije, Sjeverna liga i Naprijed Italija – na čelu sa Giorgiom Meloni.
* 25. 9. - Na Kubi održan referendum o provođenju amandmana Obiteljskog zakona koji je s više od dvije trećina glasova podrške legalizirao istospolne brakove, zajednice i usvajanje u zemlji.
* 26. 9. - Nova tri curenja na Severnom toku 1 i 2 u teritorijalnim vodama Danske i Švedske, izveštaji o podvodnim eksplozijama i sabotaži.
* 26. 9. - Masovno ubistvo u Iževsku u Rusiji: 17 mrtvih u školi.
* 27. 9. - *Baltic Pipe*: zvanično otvaranje gasovoda između norveškog Severnog mora i Poljske.
* 28. 9. - Uragan Ian: cela Kuba je ostala bez struje, stigao je do zapadne Floride kao uragan jake 4. kategorije, strada Fort Myers.
* 28. 9. - Nakon 222 mm kiše u Rijeci dolazi do velike poplave (u rujnu je palo 590 mm).
* 30. 9. - Rusija anektira četiri ukrajinske oblasti (zakoni potpisani 5. 10.). Ukrajina traži prijem u NATO "po ubrzanoj proceduri".
* 30. 9. - Još jedan vojni udar u Burkini Faso, demonstranti sutradan napali francusku ambasadu.

### Oktobar/Listopad

* 1. 10. - Rat u Ukrajini: ruske snage se povlače iz Limana u Donjeckoj oblasti, nakon trosedmične bitke.
* 1. 10. - Otvoren gasovod Interkonektor Grčka-Bugarska, od Komotinija do Stare Zagore.
* 1. 10. - U stisci nakon nereda i bacanja suzavca na stadionu u Malangu na Javi stradalo najmanje 125 ljudi.
* 2. 10. -  Izbori u BiH:
	+ Predsjedništvo BiH: Denis Bećirović, Željka Cvijanović, Željko Komšić (pobjeđeni Bakir Izetbegović, Mirko Šarović odn. Borjana Krišto).
	+ Republika Srpska: Milorad Dodik vodi ispred Jelene Trivić (PDP); CIK BiH 10. 10. naredio kontrolno prebrojavanje glasova, Dodikova pobeda je zatim potvrđena.
	+ Visoki predstavnik izmenio Ustav Federacije BiH i Izborni zakon BiH.
* 2. 10. - Ukrajinska ofanziva severoistočno od Hersona, uzvodno na Dnjepru.
* 2. 10. - Generalni izbori u Brazilu: u drugi krug izbora za predsednika odlaze Luiz Inácio Lula da Silva (48,4%) i Jair Bolsonaro (43,2%).
* 5. 10. - OPEC+ odlučio da smanji proizvodnju nafte za dva miliona barela, uprkos apelu SAD.
* 6. 10. - EU objavila osmi paket sankcija Rusiji, od decembra, nema izuzeća za naftu za Zapadni Balkan. Lideri 44 zemlje se okupili u Pragu kako bi formalno pokrenuli Evropsku političku zajednicu.
* 6. 10. - Bivši policajac u Tajlandu ubio 38 ljudi, uglavnom dece u vrtiću.
* 7. 10. - SAD zabranjuju izvoz naprednih čipova i opreme za njihovu proizvodnju u Kinu (npr. NVIDIA A100/H100, Intel Ponte Vecchio).
* 7. 10. - Ruski separatisti zauzimaju nekoliko sela kod Bahmuta u Donjeckoj oblasti, borbe oko grada se nastavljaju i narednih meseci.

Krimski most
* 8. 10. - Eksplozija i požar na Krimskom mostu.
* 10. 10. - Raketni napadi na više ukrajinskih gradova. Napadi na energetsku infrastrukturu se događaju i narednih dana, uz rakete se koriste i iranski dronovi Šahed-136 (ruska oznaka Geranj-2).

Posledice napada dronom na Kijev
* 15. 10. - U Apeldoornu završeno Svetsko prvenstvo za odbojkašice: Brazil - Srbija 0:3. Tijana Bošković je MVP, Bojana Drča najbolja seterka, Teodora Pušić libero.
* 16 - 22. 10. - XX Nacionalni kongres KP Kine: Xi Jinping je dobio treći mandat generalnog sekretara CK KPK.
* oktobar - Popis stanovništva u Srbiji. Preliminarni podaci pokazuju 6.690.887 stanovnika, 6,9% manje nego 2011.
* 19. 10. - Putin objavljuje ratno stanje u četiri nove oblasti Rusije i "prelazni nivo pripravnosti" u oblastima na granici sa Ukrajinom (od 21-vog).
* 20. 10. - Liz Truss podnosi ostavku - najkraće britansko premijerstvo u historiji. Rishi Sunak je nasleđuje 25-tog.
* 22. 10. - Giorgia Meloni je talijanska premijerka.
* 22. 10. - Rat u Ukrajini: ruske vlasti u Hersonu su naredile evakuaciju stanovništva, a ukrajinska energetska infrastruktura je izložena novom raketnom napadu.
* 23. 10. - Lokalni izbori u Podgorici i još 13 opština - gubici za DPS.
* 26. 10. - Izglasana je treća vlada Ane Brnabić: MUP Gašić, MIP Dačić, odbrana Vučević, finansije Mali.
* 26. 10. - Protesti u Iranu: 40 dana od smrti Mahse Amini. "Islamska država" ubila najmanje 15 ljudi u džamiji u Širazu.
* 27. 10. - Elon Musk preuzima Twitter.
* 27. 10. - Izraelska vlada je odobrila sporazum o pomorskoj granici sa Libanom: gasno polje Kariš pripada Izraelu, eksploatacija je počela, a polje Qana pripada Libanu.

Borbe za Herson u oktobru
* 28. 10. - Paul Pelosi, suprug lidera Predstavničkog doma SAD Nancy Pelosi, napadnut u njihovom domu - fraktura lobanje od udarca čekićem.
* 29. 10. - Napad dronovima na ruske vojne brodove u Sevastopolju - Rusija istupa iz sporazuma o izvozu ukrajinskog žita, tri sedmice pre roka, ali se 2. 11. ipak vraća, nakon razgovora sa Turskom.
* 29. 10. - U gomili na proslavi Dana veštica u Seulu stradalo preko 150 mladih ljudi.
* 29. 10. - U napadima auto-bombama u Mogadishuu stradalo preko 100 ljudi.
* 30. 10. - Drugi krug predsedničkih izbora u Brazilu: Lula 50,9%, Bolsonaro 49,1%.
* 30. 10. - U padu pješačkog mosta u Gudžaratu stradalo preko 140 ljudi.

### Novembar/Studeni

* 1. 11. - Na Kosovu je snazi preregistracija vozila sa srpskim tablicama sa kosovskim gradovima - opomene do 21. 11., kazne do 21. 4. 2023, zatim zabrana saobraćaja (vidi 23. 11.). U Srbiji povišena borbena gotovost vojske, sutradan oboren dron kod Raške.
* 1. 11. - Peti izbori u Izraelu za tri i po godine: mala prednost Netanyahuove koalicije.
* 2. 11. - Tigrejski rat: nakon dvomesečne etiopsko-eritrejske ofanzive u kojoj je zauzeto nekoliko mesta, potpisano je primirje između etiopske vlade i Tigrejskog narodnooslobodilačkog fronta. Broj mrtvih u dvogodišnjem konfliktu se procenjuje na više stotina hiljada.
* 3. 11. - Berlinski proces: potpisani sporazumi o priznavanju ličnih karata, diploma i licenci lekara, zubara i arhitekata i slobodnom kretanju na Zapadnom Balkanu; paket podrške za energiju od milijardu eura.
* 3. 11. - Bivši pakistanski premijer Imran Khan lakše ranjen u atentatu.
* 5. 11. - Srbi se povlače iz kosovskih institucija, uključujući policiju.
* 6 - 18. 11. - COP27, Konferencija UN o promeni klime u Šarm el-Šeihu.
* 8. 11. - Izbori na sredini mandata u SAD: republikanci dobijaju malu većinu u Domu, manju od očekivane, a demokrati zadržavaju Senat, takođe neto dobijaju još dva guvernera.
* 9. 11. - Francuska zvanično okončava operaciju Barkhane, osam godina borbi protiv islamista u Sahelu.

Herson
* 11. 11. - Ruska vojska se, dva dana nakon najave, povlači iz Hersona, na levu obalu Dnjepra.
* 11. 11. - Razmena kriptovaluta FTX objavljuje bankrot, osnivač Sam Bankman-Fried je uhapšen sledećeg meseca na Bahamima (osuđen godinu dana kasnije).
* 13. 11. - Nezavisna Nataša Pirc Musar izabrana za predsednicu Slovenije.

Ukrajina noću, 24. 11.
* 15. 11. - Stotinak raketa ispaljeno na ukrajinske gradove, većina presretnuta po ukrajinskoj izjavi. Jedna raketa, izgleda zalutala od ukrajinske PVO, pala na poljsku teritoriju uz dve žrtve.
* 15. 11. - Dan osam milijardi (→ svjetsko stanovništvo).
* 16. 11. - Artemis 1: lansirana je raketa SLS sa brodom Orion, bez posade - početak NASA-inog programa povratka ljudi na Mesec.
* 16. 11. - Objavljen snimak maltretiranja nastavnice u Trsteniku; uz slučajeve vršnjačkog nasilja, skrenuta pažnja na nasilje u školama.
* 20. 11. - Završena klimatska konferencija COP27: ustanovljen fond gubitaka i štete za zemlje u razvoju, inače nije bilo napretka.
* 20. 11. - Operacija Kandža-Mač: turski udari po ciljevima Kurda i vlade u Siriji i Kurda u Iraku, nakon bombaškog napada u Istanbulu sedmicu ranije.
* 20. 11. - 18. 12. - U Kataru se održava Svetsko prvenstvo u fudbalu.
	+ Grupa F, Hrvatska: sa Marokom 0:0 23. 11.; sa Kanadom 4:1 27. 11.; sa Belgijom 0:0 1. 12.. Y
	+ Grupa G, Srbija: sa Brazilom 0:2 24. 11.; sa Kamerunom 3:3 28. 11.; sa Švajcarskom 2:3 2. 12.
* 23. 11. - Sporazum o registarskim tablicama: Srbija odustaje od daljeg izdavanja tablica sa oznakom KM, a Kosovo odustaje od novčanih kazni.
* 24. 11. - Anwar Ibrahim postaje premijer Malezije.
* 24. 11. - Pucnjava između migranata, odn. kriminalnih grupa, u Horgošu.
* 27. 11. - Protesti zbog strogih Covid mera u nizu kineskih gradova. Povod je požar u Urumčiju 24. 11., u kome je poginulo 10 ljudi.

Logo ChatGPT
* 30. 11. - Vještačka inteligencija: pokrenut četbot *ChatGPT*.

### Decembar/Prosinac

* 1. 12. - Kanye West hvali Hitlera u intervjuu sa Alexom Jonesom, što je vrhunac njegovih antisemitskih izjava.
* 5. 12. - Eksplozije u ruskim avio-bazama Engels-2 kod Saratova i Djagiljev kod Rjazanja.
* 5. 12. - Na snazi je embargo EU na rusku naftu dostavljenu morem, uvedeno je i ograničenje cene na 60 dolara za barel (embargo na naftne derivate od sledećeg 5. februara).
* 6. 12. - U Londonu prikazan *Avatar: The Way of Water* - u januaru prelazi dve milijarde dolara zarade.
* 7. 12. - U Nemačkoj uhapšeno 25 "Građana Rajha" koji su planirali puč i obnovu monarhije.
* 7. 12. - Predsednik Perua Pedro Castillo je raspustio parlament pred treće glasanje o njegovom opozivu, ali uhapšen je.
* 7. 12. - U Kini se ukidaju najstrožija antikovid pravila - kraj politike nultog kovida, sledi skok infekcija.
* 8. 12. - Hrvatska je primljena u Šengenski sporazum od 1. siječnja, Bugarska i Rumunjska nisu uspjele.
* 8. 12. - Američka košarkašica Brittney Griner je razmenjena za ruskog trgovca oružjem Viktora Buta.
* 9. 12. - Četvrtfinale SP: Hrvatska - Brazil 1:1, 5:3 nakon penala. Nizozemska - Argentina 3:4 nakon penala.
* 9. 12. - Qatargate: potpredsednica Evropskog parlamenta Eva Kaili uhapšena nakon istrage korupcije povezane sa Katarom.

Barikade na severu Kosova
* 10. 12. - Srbi na severu Kosova postavljaju barikade, nakon hapšenja bivšeg pripadnika kosovske policije, prethodnih dana niz incidenata sa vatrenim oružjem i ručnim bombama.
* 10. 12. - Četvrtfinale SP: Maroko - Portugal 1:0; Engleska - Francuska 1:2.
* 12. 12. - Neredi ispred Skupštine Crne Gore nakon usvajanja Zakona o predsjedniku (Đukanoviću se uzima dio ustavnih ingerencija). Ponovo nisu izabrane sudije Ustavnog suda.
* 13. 12. - Poplava u Kinšasi, stradalo je preko 140 ljudi.
* decembar - U kalifornijskoj laboratoriji *US National Ignition Facility* su u eksperimentu sa laserima uspeli dobiti više energije od reakcije fuzije nego što je u nju uloženo.
* decembar - Netflix: dve serije su prešle milijardu sati gledanja, *Dahmer – Monster: The Jeffrey Dahmer Story* (5-tog) i *Wednesday* (13-tog). Prve epizode dokumentarca *Harry & Meghan* su prikazane 8-og uz veliku gledanost.
* 13 - 14. 12. - Polufinala SP: Argentina - Hrvatska 3:0; Francuska - Maroko 2:0.
* 15. 12. - Bosna i Hercegovina dobila status kandidata za EU. Kosovo je apliciralo za članstvo, a Vučić kaže da će Srbija zatražiti povratak jednog broja vojnika i policajaca, prema rezoluciji 1244.
* 16. 12. - Sabor glasao protiv odluke Vlade o obuci ukrajinskih vojnika u Hrvatskoj.
* 17. 12. - Utakmica za treće mjesto na SP: Hrvatska - Maroko 2:1.

Slavlje u Buenos Airesu
* 18. 12. - Finale SP: Argentina - Francuska 3:3, 7:5 nakon penala.
	+ Lionel Messi i Kylian Mbappé su obeležili takmičenje, Luka Modrić je dobio bronzanu loptu.
* 24. 12. - Veliki deo Severne Amerike pogođen "bomba ciklonom", jakom snežnom olujom i opasnom hladnoćom.
* 25. 12. - Kod Pirota iskliznula cisterna sa amonijakom.
* 27. 12. - Barikade i na severu K. Mitrovice, Vojska Srbije u najvišem stepenu gotovosti. Uklanjanje barikada počinje 29-og nakon sporazuma.
* 28. 12. - Borjana Krišto imenovana za predsjedavajuću Vijeća ministara BiH.
* 29. 12. - Benjamin Netanyahu postaje premijer po treći put, na čelu "najdesnije" koalicije u istoriji Izraela; ministar nacionalne sigurnosti je Itamar Ben-Gvir.

### Kroz godinu

* Evropa je imala drugu najtopliju godinu, sa najtoplijim letom. Globalno, godina je bila peta najtoplija, *La Niña* je hladila južnu Ameriku i Australiju. Hrvatska je u decembru imala anomaliju temperature od 3 stepena.
* Globalni indeks berzi je pao za petinu, Nasdaq Composite za trećinu - Apple pao 27%, Amazon prepolovljen, Meta/Facebook pao 65%, Tesla za oko dve trećine. Visoka inflacija, povećane kamatne stope, "kriptozima".

## Rođenja

## Smrti

### Januar/Siječanj

* 2. 1. - Richard Leakey, kenijski antropolog, političar (\* 1944)
* 3. 1. - Vladan Živković, glumac (\* 1941)
* 6. 1. - Peter Bogdanovich, filmski režiser (\* 1939)
* 6. 1. - Sidney Poitier, glumac (\* 1927)
* 7. 1. - Anatolij Kvašnjin, bivši ruski načelnik generalštaba (\* 1946)
* 9. 1. - Toshiki Kaifu, bivši japanski premijer (\* 1931)
* 9. 1. - Bob Saget, glumac, komičar (\* 1956)
* 11. 1. – David Sassoli, italijanski novinar i političar, predsjednik EP (\* 1956.)
* 12. 1. - Stjepan Lamza, nogometaš (\* 1940)
* 12. 1. - Ronnie Spector, pjevačica *The Ronettes* (\* 1943)
* < 14. 1. - Petar Đorđević, slikar (\* 1943)
* 14. 1. - Nikša Bareza, dirigent (\* 1936)
* 15. 1. - Nino Cerruti, modni kreator (\* 1930)
* 16. 1. - Ibrahim Boubacar Keïta, bivši predsednik Malija (\* 1945)
* 17. 1. - Yvette Mimieux, glumica (\* 1942)
* 19. 1. - Hardy Krüger, glumac (\* 1928)
* 19. 1. - Radovan Beli Marković, književnik (\* 1947)
* 20. 1. - Meat Loaf, pevač, glumac (\* 1947)
* 22. 1. - Aki Rahimovski, pjevač "Parnog valjka" (\* 1955)
* 22. 1. - Željko Mavrović, glumac (\* 1947)
* 23. 1. - Lavrentije Trifunović, episkop šabački (\* 1935)
* 24. 1. - Greta Ferušić, bosanska arhitektica, preživjela Auschwitz (\* 1924)
* 25. 1. - Stevan K. Pavlović, istoričar (\* 1933)
* 27. 1. - Nedjeljko Mihanović, hrvatski književnik i političar, član suradnik HAZU (\* 1930)
* 27. 1. - Svetozar Livada, filozof, sociolog (\* 1928)
* 29. 1. - Srećko Lorger, književnik, novinar (\* 1944)
* 29. 1. - Ksenija Vučić, novinarka, prva supruga AV (\* 1968)
* 30. 1. - Zvonimir Šeparović, hrvatski pravnik i političar (\* 1928)
* 31. 1. - Daniel Rukavina, imunolog, član HAZU (\* 1937)
* 31. 1. - Petar Tutavac, keksar "Domaćice" i "Plazme" (\* 1934)

### Februar/Veljača

* 2. 2. - Monica Vitti, glumica (\* 1931)
* 2. 2. - Velja Pavlović, novinar, TV voditelj na Studio B (\* 1953)
* 4. 2. - Vesna Malohodžić, glumica (\* 1948)
* 5. 2. - Ana Došen-Dobud, spisateljica, pedagoginja (\* 1920)
* 6. 2. - Predrag Vranešević, član "Laboratorije zvuka" (\* 1946)
* 7. 2. - Douglas Trumbull, režiser, supervizor specijalnih efekata (\* 1942)
* 8. 2. - Borivoj Dovniković, filmski redatelj, animator (\* 1930)
* 8. 2. - Luc Montagnier, virolog, nobelovac (\* 1932)
* 9. 2. - Milan Vlajčić, novinar, filmski kritičar (\* 1939)
* 9. 2. - Snežana Pantić, karatistkinja (\* 1978)
* 10. 2. - Eduard Kukan, slovački diplomata, izaslanik za Balkan (\* 1939)
* 10. 2. - Luc Montagnier, francuski virolog, dobitnik Nobelove nagrade za fiziologiju i medicinu (\* 1932)
* 12. 2. - Ivan Reitman, filmski režiser (\* 1946)
* 12. 2. - Stevan Tontić, pesnik (\* 1946)
* 14. 2. - Bora Ivkov, šahovski velemajstor (\* 1933)
* 18. 2. - Oliver Antić, srpski pravnik i političar (\* 1950)
* 19. 2. - Gary Brooker, frontmen Procol Haruma (\* 1945)

### Mart/Ožujak

* 13. 3. - Igor Mandić, književnik kritičar, novinar (\* 1939)
* 15. 3. - Nikola Štedul, hrvatski emigrant (\* 1937)
* 21. 3. - Vesna Bosanac, ratna ravnateljica vukovarske bolnice (\* 1949)
* 22. 3. - Milovan Vitezović, književnik (\* 1944)
* 23. 3. - Madeleine Albright, bivši državni sekretar SAD (\* 1937)
* 26. 3. - Milivoj Karakašević, stonoteniser (\* 1948)

### April/Travanj

* 2. 4. - Estelle Harris, glumica (\* 1928)
* 2. 4. - Mirjana Majurec, glumica (\* 1952)
* 3. 4. - Snežana Nikšić, glumica (\* 1943)
* 4. 4. - Petar Skansi, košarkaš i trener (\* 1943)
* 5. 4. - Dejan Mijač, pozorišni reditelj, akademik SANU (\* 1934)
* 6. 4. - Vladimir Žirinovski, ruski političar (\* 1946)
* 7. 4. - Dušan Čkrebić, društveno-politički radnik SR Srbije (\* 1927)
* 12. 4. - Zvonimir Janko, matematičar, član HAZU (\* 1932)
* 13. 4. - Michel Bouquet, glumac (\* 1925)
* 15. 4. - Liz Sheridan, glumica (\* 1929)
* 19. 4. - Kane Tanaka, japanska superstogodišnjakinja (\* 1903)
* 21. 4. - Mwai Kibaki, bivši predsednik Kenije (\* 1931)
* 23. 4. - Orrin Hatch, američki političar (\* 1934)

### Maj/Svibanj

* 1. 5. - Ivica Osim, fudbaler, trener (\* 1941)
* 2. 5. - Đuro Seder, slikar, akademik HAZU (\* 1927)
* 3. 5. - Stanislav Šuškevič, prvi predsednik Belorusije (\* 1934)
* 8. 5. - Fred Ward, glumac (\* 1942)
* 10. 5. - Leonid Kravčuk, prvi predsednik Ukrajine (\* 1934)
* 17. 5. - Vangelis, kompozitor, muzičar (\* 1943)
* 17. 5. - Igor Starović, pevač "Divljeg kestena" (\* 1964)
* 26. 5. - Ray Liotta, glumac (\* 1954)
* 27. 5. - Angelo Sodano, bivši državni tajnik Vatikana i dekan kolegija kardinala (\* 1927))
* 28. 5. - Bujar Nishani, bivši predsednik Albanije (\* 1966)

### Jun/Juni/Lipanj

* 9. 6. - Julee Cruise, američka kantautorka (\* 1956)
* 12. 6. - Philip Baker Hall, glumac (\* 1931)
* 17. 6. - Jean-Louis Trintignant, glumac (\* 1930)
* 21. 6. - Dragan Tomić, bivši srpski političar (\* 1936)
* 26. 6. - Margaret Keane, američka slikarka (\* 1927)

### Jul/Juli/Srpanj

* 2. 7. - Peter Brook, kazališni redatelj (\* 1925)
* 6. 7. - James Caan, glumac (\* 1940)
* 8. 7. - Shinzō Abe, bivši japanski premijer (\* 1954)
* 14. 7. - Ivana Trump, bivša Donaldova supruga (\* 1949)
* 20. 7. - Viktor Žmegač, književni teoretičar, muzikolog, akademik HAZU (\* 1929)
* 21. 7. - Nikola Radmanović, fudbaler, trener (\* 1969)
* 24. 7. - David Warner, glumac (\* 1941)
* 25. 7. - Paul Sorvino, glumac (\* 1939)
* 25. 7. - David Trimble, severnoirski političar, nobelovac za mir (\* 1944)
* 26. 7. - Branko Cvejić, glumac (\* 1946)
* 26. 7. - James Lovelock, ekologist (\* 1919)
* 30. 7. - Nichelle Nichols, glumica (\* 1932)
* 31. 7. - Fidel V. Ramos, filipinski general i bivši predsednik (\* 1928)
* 31. 7. - Ayman al-Zawahiri, lide Al-Kaide (\* 1951)

### Avgust/August/Kolovoz

* 2. 8. - Bratislava Morina, srpska političarka (\* 1947)
* 6. 8. - Carlo Bonomi, glas *La Linea* (\* 1937)
* 7. 8. - Antun Masle, novinar (\* 1956)
* 8. 8. - Olivia Newton-John, pjevačica, glumica (\* 1948)
* 11. 8. - Kaplan Burović, albanolog (\* 1934)
* 12. 8. - Anne Heche, glumica (\* 1969)
* 18. 8. - Mislav Bago, novinar (\* 1973)
* 20. 8. - Darja Dugina, ruska novinarka (\* 1992)
* 23. 8. - Božidar Delić, general VJ, srpski političar (\* 1956)
* 26. 8. - Slavko Večerin, subotički biskup (\* 1957)
* 27. 8. - Milutin Šoškić, fudbalski golman i trener (\* 1937)
* 30. 8. - Mihail Gorbačov, bivši predsednik SSSR, nobelovac za mir (\* 1931)

### Septembar/Rujan

* 2. 9. - Mišo Cebalo, šahovski velemajstor (\* 1945)
* 7. 9. - Radoslav Brđanin, političar u BiH, osuđen za ratne zločine (\* 1948)
* 8. 9. - Elizabeta II, kraljica Ujedinjenog Kraljevstva (\* 1926)
* 13. 9. - Kornelije Kovač, kompozitor (\* 1942)
* 13. 9. - Jean-Luc Godard, filmski režiser (\* 1930)
* 14. 9. - Irene Papas, glumica (\* 1929)
* 15. 9. - Radko Polič, glumac (\* 1942)
* 17. 9. - Vlado Milunić, arhitekt (\* 1941)
* 19. 9. - Valerij Poljakov, kosmonaut (\* 1942)
* 20. 9. - Radmila Milentijević, srpska istoričarka i političarka (\* 1931)
* 24. 9. - Kitten Natividad, glumica (\* 1948)
* 25. 9. - Srbijanka Turajlić, bivši profesor BU, politička aktivistkinja (\* 1946)
* 26. 9. - Jusuf al-Karadavi, islamski teolog (\* 1926)
* 28. 9. - Coolio, reper (\* 1963)

### Oktobar/Listopad

* 4. 10. - Loretta Lynn, country pjevačica (\* 1932)
* 6. 10. - Ankica Tuđman, bivša prva dama (\* 1926)
* 6. 10. - Gorica Nešović, radijska novinarka (\* 1964)
* 11. 10. - Angela Lansbury, glumica (\* 1925)
* 14. 10. - Robbie Coltrane, glumac (\* 1950)
* 14. 10. - Ljubiša Rakić, biohemičar, akademik SANU (\* 1931)
* 17. 10. - Jagoda Buić, umjetnica (\* 1930)
* 27. 10. - Vladimir Gligorov, ekonomista (\* 1945)
* 28. 10. - Jerry Lee Lewis, rock and roll i country kantautor i pijanista (\* 1935)

### Novembar/Studeni

* 14. 11. - Tatjana Beljakova, glumica (\* 1934)
* 17. 11. - Vladan Subotić, slikar (\* 1940)
* 21. 11. - Mladen Vasary, glumac (\* 1954)
* 23. 11. - Puriša Đorđević, filmski režiser (\* 1924)
* 23. 11. - Milovan Danojlić, književnik (\* 1937)
* 24. 11. - Hans Magnus Enzensberger, književnik (\* 1929)
* 25. 11. - Irene Cara, pevačica, glumica (\* 1959)
* 26. 11. - Saša Zalepugin, novinar, voditelj (\* 1931)
* 28. 11. - Rajko Petrov Nogo, književnik (\* 1945)
* 29. 11. - Davor Janjić, glumac (\* 1969)
* 30. 11. - Jiang Zemin, bivši lider KP Kine i NR Kine (\* 1926)
* 30. 11. - Christine McVie, članica *Fleetwood Mac* (\* 1943)

### Decembar/Prosinac

* 4. 12. - Nick Bollettieri, teniski trener (\* 1931)
* 5. 12. - Kirstie Alley, glumica (\* 1951)
* 8. 12. - Miodrag Ješić, fudbaler i trener (\* 1958)
* 11. 12. - Angelo Badalamenti, kompozitor (\* 1937)
* 12. 12. - Latinka Perović, jugoslovenska i srpska istoričarka i političarka (\* 1933)
* 16. 12. - Siniša Mihajlović, fudbaler i trener (\* 1969)
* 17. 12. - Mike Hodges, filmski režiser (\* 1932)
* 18. 12. - Terry Hall, pevač *The Specials* (\* 1959)
* 20. 12. - Zoran Lakić, istoričar, akademik CANU (\* 1933)
* 21. 12. - Dejan Tiago Stanković, književnik (\* 1965)
* 23. 12. - Massimo Savić, pjevač (\* 1962)
* 24. 12. - Franco Frattini, italijanski političar (\* 1957)
* 29. 12. - Pelé, fudbaler (\* 1940)
* 29. 12. - Vivienne Westwood, modna kreatorka (\* 1941)
* 29. 12. - Mihalj Kertes, srpski političar (\* 1947)
* 30. 12. - Barbara Walters, američka TV-voditeljica (\* 1929)
* 31. 12. - Benedikt XVI, papa (\*1927)

## Nobelove nagrade

* **Fizika**: Alain Aspect, John Clauser i Anton Zeilinger (eksperimenti sa spregnutim fotonima, validnost Bellovih nejednačina i pionirska kvantna informatika)
* **Kemija**: Carolyn Bertozzi, Karl Barry Sharpless i Morten P. Meldal (klik hemija i bioortogonalna hemija)
* **Fiziologija i medicina**: Svante Pääbo (genomi izumrlih hominina i ljudska evolucija)
* **Književnost**: Annie Ernaux (hrabrost i klinička izoštrenost kojom otkriva korene, otuđenja i kolektivne udržanosti ličnog sećanja)
* **Mir**: Ales Bjaljacki (beloruski aktivista i zatvorenik savesti), Memorijal (ruska organizacija za ljudska prava) i Centar građanskih sloboda (ukrajinska organizacija)
* **Ekonomija**: Ben Bernanke, Douglas Diamond i Philip H. Dybvig (banke i finansijske krize)

## Veze

Godišnji kalendar

## Reference